Hotel & Restaurant Sonne Rudersberg - Compare Rudersberg Hotel Prices
3 milesBlessings Landhotel Berglen 20 keer lewenslank vir reeksverkragter | Maroela Media
Joseph Mahloma (31), ŉ reeksverkragter, is in die Johannesburgse hooggeregshof gevonnis op 94 aanklagte, insluitend 15 aanklagte van ontvoering, verskeie aanklagte van die onwettige besit van ŉ vuurwapen, roof met verswarende omstandighede en verkragting.
Mahloma is tot 20 lewenslange vonnisse met ŉ bykomende 520 jaar agter tralies, gevonnis, het Ofentse Morwane, woordvoerder van die departement van gemeenskapsveiligheid in Gauteng, gesê.
Mahloma het tussen Januarie en Augustus 2014 die gemeenskap van Tembisa geteister en binne ses maande minstens 14 vroue verkrag.
Regter Leicester Adams het gesê Mahloma het nie enige berou getoon vir wat hy gedoen het nie. Die vonnisse sal gelyklopend uitgedien word.
Sizakele Nkosi-Malobane, LUR vir gemeenskapsveiligheid in Gauteng, het die vonnis verwelkom. “Ek is dankbaar vir die lang tronkstraf ná hy onskuldige vroue geteister het. Dis belangrik dat ons regstelsel sulke mense moet straf. Dit dien as ŉ afskrikmiddel vir misdadigers dat die Gautengse owerhede nie sal huiwer om sterk op te tree teen diegene wat ons kinders en vroue mishandel nie.”
Nkosi-Malobane het ook “die span bekwame ondersoekbeamptes” geloof dat hulle ŉ “waterdigte saak teen die misdadiger” saamgestel het. “Ons dink aan en bid vir die slagoffers van hierdie gruwelike misdaad en hoop dat almal berusting sal vind.”
Nee hy moenie eens tronk toe gaan nie hy moet net doodstraf kry.
Hy verdien dood straf en regering te blind dit te sien. Sulke siek mense vernietig n vrylike toekoms!!!
Ek is dom….. Die ou het mos eintlik net een lewenslange vonnis as alles saam uitgedien word?
Nog n contender vir die titel as die magistraat wat die langste vonnis opgelê het. Wys hoe het menslike waardes al verval in n lewe waar ja nie meer ja en nee nie meer nee is nie.
Plaas dat die howe begin om vonnisse op te lê wat lees: ” Jy gaan vir 25jaar tronk toe, gedra jou mooi en ons gee jou 10 jaar afslag, en kort ons plek in die tronke, dan gee ons jou nog ‘n paar jaar afslag.” Hierdie vonnis van 50 en meer jare is absoluut belaglik, almal weet maar net dis grootpraat deur die regters. Dinge werk nou heel anders as 30 jaar gelede.